hvordan lægger jeg budget i c5?
[sådan lægger du budget i c5 (åbn i nyt vindue - klik her)](https://erpsupporten.dk/faq-items/hvordan-laegger-jeg-budget-i-c5)
*baseret på*microsoft dynamics c5 (op til version c5 2012)**

 
hvordan lægger jeg budget i microsoft dynamics c5?
==================================================


i regnskabsprogrammet microsoft dynamics c5 (op til version 2012) er det muligt at arbejde med budgetter.

der findes en budgetkladde, hvor man manuelt indtaster sine budgetter, og der findes mere avancerede budgetværktøjer, hvor man kan få dannet budgetforslag på baggrund af foregående perioders tal m.m.

*(i c5 light er det som standard kun muligt at benytte budgetkladden, men de avancerede budgetværktøjer kan tilkøbes.)*

 
sådan opretter du budget i c5
-----------------------------


### opret budgetkoder


budgetkoder i c5 benyttes til at gemme forskellige budgetter i forskellige budgetlag.

det oprindelige budget vil man normalt indtaste med budgetkode *’budget’*.

hvis der laves budgetjusteringer til dette oprindelige budget, bogføres disse med budgetkode ’rev.1’ osv. derved kan man til enhver tid holde styr på, hvad der oprindeligt var budgetteret, og hvad der løbende er ændret i budgetterne.

budgetkoderne oprettes og vedligeholdes under *finans/tilpasning/budgetkoder*. budgetkoder oprettes med [fusion\_builder\_container hundred\_percent="yes" overflow="visible"][fusion\_builder\_row][fusion\_builder\_column type="1\_1" background\_position="left top" background\_color="" border\_size="" border\_color="" border\_style="solid" spacing="yes" background\_image="" background\_repeat="no-repeat" padding="" margin\_top="0px" margin\_bottom="0px" class="" id="" animation\_type="" animation\_speed="0.3" animation\_direction="left" hide\_on\_mobile="no" center\_content="no" min\_height="none"][f2] og slettes med [alt+f9].

bemærk, budgetkoderne kan kun slettes nedefra. dvs. den sidste budgetkode slettes først osv.

budgetkoden ’realiseret’ må ikke slettes.

 
### **budgetparameter**


under *finans/tilpasning/parametre/finans* i feltet ’*budgetkode ved opdatering’* vælges hvilken budgetkode, der skal benyttes ved bogføring af en budgetkladde, som ligger under *finans/periodisk/budgettering/budgetkladde.*

 
### anvend budgetkladde


budgetkladden benyttes til indtastning af budgetposteringer i finansmodulet.

budgetkladden benyttes således:
* vælg *finans/periodisk/budgettering/budgetkladde*
* indtast budgetposterne som beskrevet i afsnittet *’manuel indtastning af budgetlinjer*’…
* …eller overfør automatisk linjer til budgetkladden, som beskrevet i afsnittet ”*overførsel af oplysninger til budgetkladden”*


* check budgetkladden ved at vælge knappen *check*
* udskriv budgetkladden ved at vælge knappen *udskriv*
* bogfør budgetkladden ved at vælge knappen *bogfør*


### 


###  overførsel af oplysninger til budgetkladden


i budgetkladden under *finans/periodisk/budgettering/budgetkladde* er det muligt med knappen *overfør konti*, automatisk at få overført informationer til budgetkladden, som så kan tilrettes inden budgetkladden bogføres.

når knappen ”*overfør konti”* vælges, er der følgende valgmuligheder:
* **drift** - alle driftskonti overføres
* **status** - alle statuskonti overføres
* **Åbne** - alle konti hvor feltet *adgang* = *'Åben'* overføres
* **ej spærret** - alle konti med feltet *adgang* = *'Åben'* eller *'system'* overføres.


når der vælges *ok,* overføres finanskontonumre, kontonavn, systemdato, valutakoder og valutakurs til budgetkladden.
### 


### manuel indtastning af budgetlinjer


budgetkladden minder om kassekladden i finansmodulet. men der er et par ekstra felter i budgetkladden, der gør indtastningen af budgetposteringer mere overskuelig.

nedenfor er disse felter beskrevet:

**beløb.** her indtastes budgettal ekskl. moms, og evt. i valuta. indtastes beløbet uden fortegn, er der tale om en debet-post. angives der et minus foran beløb, er der tale om en kreditpost (dvs. f.eks. indtægter). ved indtastning af ændringer til et oprindeligt budget, er det forskellen mellem det oprindelige budget og det nye budget, der skal indtastes.

**gentag.**her vælges, hvor ofte den aktuelle budgetlinje ønskes gentaget i budgettet. indtastes f.eks. en huslejeudgift på 5.000 kr. og der i feltet *gentag* vælges *’måned’*, vil der blive bogført én budgetpost pr. måned i perioden angivet i felterne *dato* og *til dato*.

**modkonto.** der skal angives modkonto på alle budgetlinjer. benyt f.eks. bank- eller girokontoen som modkonto

**moms.**hvis der indtastes budgettal på en konto med en momskode, vil denne momskode automatisk blive vist i dette felt. hvis denne momskode ikke slettes her i kladden, vil momsbeløbet blive bogført på momskontoen, og beløbet på kontoen i feltet *modkonto* vil blive inkl. moms.

**budget.** her ses den valgte budgetkode. budgetkoden ændres ikke her, men som beskrevet i afsnittet ”*budgetkoder*”.

 
![finans budgetkladde - budget c5 ](https://erpsupporten.dk/wp-content/uploads/2017/08/budget_finans-budgetkladde_c5_erpsupporten.png)


 

bemærk, budgettallene skal balancere pr. linje. det vil sige, at der skal angives modkonto på hver linje, og der kan ikke modposteres på en separat linje.

indtastes flere linjer med samme kontonummer og samme periode, adderes tallene i de respektive perioder.

der kan kun indtastes budgetposteringer på finanskonti af typen *'drift'* og *'status'*.
### 


### slet linjer i budgetkladden


hvis du fortryder overførsel af finanskontiene, kan disse slettes igen ved at klikke på knappen ’*slet alle linjer’.*

 
### **efter indtastning i budgetkladden**


efter indtastning af budgetlinjerne i budgetkladden, skal budgetkladden checkes, udskrives og bogføres.
* **check** - budgetkladden checkes under *finans/periodisk/budgettering/budgetkladde*. klik på knappen *check*
* **udskriv** - budgetkladden udskrives via *finans/periodisk/budgettering/budgetkladde*. klik på knappen *udskriv*
* **bogfør** - budgetkladden bogføres under *finans/periodisk/budgettering/budgetkladde*. klik på knappen *bogfør*


### 


### se budgetposter


du kan se budgetposterne under *finans/kartotek/kontoplan* ved at vælge knappen *budget*.

bemærk, budgetposterne kan først ses i finanskartoteket og på rapporter, når budgetkladden er bogført.

 
### **udskriv budgetposter**


udskriften *’budgetposteringer’* findes under *finans/rapporter/budgetter*.

udskriften udskriver en liste over alle budgetposter, der opfylder de angivne afgrænsninger, og minder meget om en almindelig posteringsliste.

 
### udskriv budgetoversigt


udskriften *’budgetoversigt (scale*)’ findes under *finans/rapporter/budgetter*.

rapporten minder om en balance, og udskriver summen af budgetposterne pr. konto pr. måned inden for den angivne periode:

 

![budgetoversigt - budget i c5](https://erpsupporten.dk/wp-content/uploads/2017/08/budget_budgetoversigt_c5_erpsupporten.png)

 

der kan afgrænses på budgetkoder, således at du kan vælge, om du kun ønsker at se:
* det oprindelige budget (afgræns på det oprindelige budgets budgetkode)
* Ændringerne til et budget (afgræns på budgetkoderne til ændringerne)
* budgettet inkl. ændringer (afgræns på et interval af budgetkoder).


har du brug for en beskrivelse af de forskellige felter i forbindelse med afgrænsningen af ovennævnte rapport, henviser vi til hjælpen i c5. tryk [*f1*] for at få hjælpen frem.
### 


### udskriv budgetbalancer


du kan udskrive budgetbalancer, der f.eks. sammenligner budgetsaldiene med de realiserede saldi.

budgetbalancer udskrives således:
* vælg *finans/rapporter/balancer/balancer*
* hent en balance med budget med knappen *hent*.
* dobbeltklik på den ønskede balance.
* indtast en periode i felterne *fra* og *til* ud for de linjer, hvor der i feltet *type* står *’budget’*
* i feltet *budget* taster du *alt+h*.
* på listen tilføjes én eller flere budgetkoder med [*f2]* (alt efter om du ønsker at udskrive det oprindelige budget, ændringer til budgettet eller det aktuelle budget inkl. ændringer).
* udskriv balancen med knappen **udskriv**


 

![budgetkode - budget i c5](https://erpsupporten.dk/wp-content/uploads/2017/08/budget_budgetkode_c5_erpsupporten.png)

 

[download vejledningen *hvordan lægger jeg budget i c5* (pdf)](https://erpsupporten.dk/wp-content/uploads/2017/08/hvordan-lægger-jeg-budget-i-c5__erpsupporten.pdf)[/fusion\_builder\_column][/fusion\_builder\_row][/fusion\_builder\_container]